അമ്മയെ കാണാന് വന്ന രാജു തോമസ് എവിടെ? എങ്ങോട്ടാണ് അദ്ദേഹം അപ്രത്യക്ഷനായത്: ഒരു നാട് അന്വേഷണത്തിലാണ് കുട്ടനാട്: രാജു തോമസെന്നയാളെ കണ്ടെത്താനുള്ള തീവ്രശ്രമത്തിലാണ് ബന്ധുക്കളും രാമങ്കരി പൊലീസും. 20 വര്ഷമായി തെലങ്കാനയില് കുടുംബസമേതം താമസിക്കുന്ന രാജു തോമസ് കിടങ്ങറ കൊടുവത്തറ കുടുംബവീട്ടില് അമ്മയെയും സഹോദരങ്ങളെയും കാണാന് ജൂലൈ ഏഴിന് എത്തിയിരുന്നു. അമ്മയുമായി സംസാരിച്ച് പോയതിനുശേഷം ഇയാളെ കുറിച്ച് ഒരു വിവരവുമില്ല. തെലങ്കാനയിലെ വീട്ടില് എത്താതിരുന്നതോടെ ഭാര്യയും മക്കളും അന്വേഷണത്തിലാണ്.ഭര്ത്താവിനെ കാണാനില്ലെന്ന് കാട്ടി ഭാര്യ അവിടെ പൊലീസില് പരാതി നല്കിയെങ്കിലും കുട്ടനാട്ടില്വെച്ച് അവസാനം കാണാതായതെന്നതിനാല് കേസ് തെലങ്കാനയില് എടുക്കാന് കഴിയില്ലെന്ന് അറിയിച്ചു. തുടര്ന്ന് രാമങ്കരി പൊലീസില് രാജുവിെന്റ സഹോദരന് ബിജു തോമസ് പരാതി നല്കി. പൊലീസ് അന്വേഷണത്തില് കുമ്ബളം ടോള് പ്ലാസയില്നിന്ന് ജൂലൈ 18ന് ഫാസ് ടാഗ് ഉപയോഗത്തില് രാജു തോമസിെന്റ അക്കൗണ്ടില്നിന്ന് പണം പിന്വലിച്ചതായി വിവരം ലഭിച്ചിട്ടുണ്ട്. ഇതിെന്റ അടിസ്ഥാനത്തില് കൊച്ചിക്ക് വടക്കോട്ട് ഇയാള് കടന്നുപോയിട്ടുണ്ടെന്ന വിവരം മാത്രമാണ് ലഭ്യമായിട്ടുള്ളത്. രാജു തോമസ് പോകാന് സാധ്യതയുള്ള സ്ഥലങ്ങളിലെല്ലാം ഭാര്യയും മക്കളും അന്വേഷണം നടത്തി. അവിടെ എല്.ഐ.സി ഏജന്റായി പ്രവര്ത്തിക്കുകയായിരുന്നു ഇയാള്. അമ്മയെ കാണാനെത്തിയപ്പോള് സാമ്ബത്തിക ബുദ്ധിമുട്ടും ചില കുടുംബപ്രശ്നങ്ങളും ചര്ച്ച ചെയ്തിരുന്നതായി വിവരമുണ്ട്. സാമ്ബത്തിക വിഷയം രാജു തോമസ് വിചാരിച്ചാല് തീര്ക്കാവുന്നതേയുള്ളൂവെന്നാണ് സഹോദരങ്ങള് പറയുന്നത്. പിന്നെന്താണ് രാജുവിെന്റ തിരോധാനത്തിന് പിന്നിലെന്നത് ഇപ്പോഴും വ്യക്തമല്ല.